SET บ่ายร่วงเกือบ 25 จุด คาดนักลงทุนชะลอการลงทุนเพื่อรอดูผลประชุมเฟด-BOJ
SET บ่ายร่วงเกือบ 25 จุด คาดนักลงทุนชะลอการลงทุนเพื่อรอดูผลประชุมเฟด-BOJ ล่าสุด ณ เวลา 14.52 น. อยู่ที่ 1,467.79 จุด ลบ 24.94 จุด หรือ 1.67% สูงสุด 1,491.16 จุด ต่ำสุด 1,467.55 จุด มูลค่าการซื้อขาย 3.35 หมื่นล้านบาท
20 ก.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 14.52 น. อยู่ที่ 1,467.79 จุด ลบ 24.94 จุด หรือ 1.67% สูงสุด 1,491.16 จุด ต่ำสุด 1,467.55 จุด มูลค่าการซื้อขาย 3.35 หมื่นล้านบาท
โดยนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยในช่วงเช้าที่ผ่านมาปรับตัวลงสอดคล้องกับตลาดหุ้นอื่นในภูมิภาค เนื่องจากรอดูผลการประชุมธนาคารกลางสหรัฐ (เฟด) และและผลการประชุมธนาคารกลางญี่ปุ่น (BOJ) ในวันที่ 20-21 ก.ย.นี้ รวมถึงนักลงทุนก็ได้มีการขายทำกำไรออกมาด้วย เมื่อดัชนีแตะระดับ 1,480-1,500 จุด ซึ่งน่าจะเป็นนักลงทุนที่ซื้อหุ้นในช่วงขาลงที่ผ่านมา
ส่วนแนวโน้มตลาดหุ้นไทยในช่วงบ่าย คาดว่าตลาดน่าจะยังคงเคลื่อนไหวอยู่ในแดนลบ จากรอดูผลการประชุมเฟดหรือถ้อยแถลงของเฟด พร้อมให้แนวต้าน 1,490 จุด แนวรับ 1,470 จุด
บล.คันทรี่ กรุ๊ป ระบุในบทวิเคราะห์ โดยคาดว่าดัชนีช่วงบ่ายผันผวน มองแนวรับสำคัญที่ระดับ 1,473 จุด มุมมองระยะกลางมองเป็นลบ จากประเด็นความกังวลต่อ Fund Flow ต่างชาติที่พลิกเป็นขายสุทธิวานก่อน แนะนำ เก็งกำไรสั้น หุ้นกลุ่ม Domestic Play เช่น กลุ่มรับเหมาก่อสร้าง กลุ่มอสังหาฯ และถือเงินสดมากขึ้นเพื่อรอการย่อตัวของดัชนี
10 อันดับหุ้นกดดัชนี

ที่มา ASPEN
 
 